《君锡知丞僚友录示诸公所赋介寿堂诗谨次后溪》
宋代·度正

老翁神气亦轻强，凿井耕田种豫章。
扶植高标盘石壑，养成合抱栋明堂。
风雷海运非人力，日月天开盛宠光。
既醉诗书餐道德，坐观晚节更清香。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。